Frederikshavn kommune får en stor bid af den lånepulje på 50 millioner som økonomi- og indenrigsminster Morgen Østergaard giver til fem kommuner. Penge, der skal bruges til nedrivning af gamle bygninger.

Frederikshavn kommune får i alt 16,5 millioner og vil bruge dem til at nedrive fem ejendomme, som i dag koster varme, opsyn og vedligeholdelse, selv om de ikke er i brug. Kommunen ønsker at nedrive Volstrup Skole, der ligger vest for Sæby og som har stået tom siden 2009. Hedeboskolen i Skagen, der lukkede i sommeren 2012. Munkebakkeskolen i Frederikhavn, der også lukkede i 2012 og Thorshøj Skole i Østervrå. Derudover er der også Præstbro Ældrecenter i Frederikshavn, som blev nedlagt sidste år. Ud over Frederikshavn har Thisted, Norddjurs, Guldborgsund og Lolland Kommuner fået lån til nedrivning af overflødige kommunale bygninger.